Christen Heiberg (1958)

Christen Heiberg (født 1958) er en norsk finansmann, kjent som en av toppene i ABG Sundal Collier, et av landets største meglerhus.

Etter Bø gymnas og Sjøkrigsskolen ble han siviløkonom ved Norges Handelshøyskole i Bergen på en avhandling om eksportmarkedsføring. Derpå jobbet han for Elektrisk Bureau en kort tid, såvel som for Kloster. Allerede i 1988, det året han stiftet investeringsselskapet Millenium, finner vi ham som medeier i Ecuador a.s. med rettigheter til utvinning av gull i Valladolid, en glemt gullgraverby i Ecuadors jungler.  Han er også styremedlem i Livkasko A/S (aktiv 1987). I 1990 er han største aksjonær i nærradioen Radio 1, foruten å være inne i shipping (Navimar og Vard) og ta jobb hos investeringsselskapet FiBa (delvis eid av Kloster), en del av Finansbanken (etablert 1985 da Fellesbanken gikk over).

I 1994 slutter han i FiBa for å bli administrerende direktør og leder for Corporate finance hos de svenske kapitalforvalterne Alfred Berg Kapitalforvaltning, som i 1990 hadde etablerte seg i Oslo. Han ble i 2001 erstattet av finansdirektør Blanca Eloisa Bravo Løvic (født 1959) like etter både Ståle Bjørnstad (født 1966, til DnB Markets) og Dag Arne Wivelstad (født 1962) hadde sagt opp. Heiberg hadde i sin tid hos Berg sikret emisjoner som ga selskapet 1,1 milliarder kroner, før han og Wivelstad meldte overgang til konkurrenten ABG Sundal Collier (etablert 1984) som hadde slitt etter at Arne Fredly (født 1964) og Ketil Grim Skorstad (født 1974) sluttet.  

Heiberg har vært blant annet meglersjef i firmaet som ledes av Jan Petter Collier (født 1950), og i 2009 hadde som corporate-sjef Arild Abel Engh (født 1963), trading-sjef Geir Ringstad (født 1960) og finansdirektør Tore Grøttum (født 1962). Heiberg var fortsatt i Colliersystemet i 2014.

Han er oppvokst på gården Strand i Lyngdal i Flesberg (Numedal), som i sin tid ble kjøpt av hans oldefar Axel Heiberg (1848–1932) og drevet fra 1888 som jaktgård. Heiberg eide i 2001 denne gården.  I 2014 kjøper han seg inn i Madserud allé (Oslo) og blir sammen med Kristin Krohn Devold nabo til Frognerparken.
''Se forøvrig Heiberg for mer om slekten.

Referanser 

Norske finansfolk
Norske siviløkonomer
Alumni fra NHH
Personer fra Flesberg kommune